  Туспуктэм: Руслан Нуриахметов (архивысь) Наталия Сильвестрова 2022-тӥ арын Удмуртиын федерал коньдэт чотын сизьым эмъюртъёсты быдэсак тупатъязы. Со сярысь элькунлэн тӧроез Александр Бречалов Москваын Россиысь тазалыкез утёнъя министрен Михаил Мурашкоен пумиськонын вераз, ивортӥз улосвыл тӧролэн но кивалтэтлэн пресс-службазы. Туннэ нуналлы Вавож, Сюмси, Ува, Сьӧлта, Дэбес, Грак, Якшур-Бодья ёрос эмъюртъёс тупатэмын     Озьы ик вить эмъяськонниосын – Вавож, Балезино, Пичи Пурга, Каракулино, Дэбес ёрос эмъюртъёсын – тупатон ужъёс арлэн пумозяз быдэстозы. 2022-тӥ арын элькун коньдэтысьэмъясьонниосты тупатон понна  500 миллион манет котыр висъязы. Со уксёэн 39 эмъюрттъёсты тупатон ужъёс ортчытӥзы. Со сяна, пумиськонын Глазовысь ёроскуспо эмъюртэз тупатонъя ӵектосэз эскеризы. Кылем арын эмъяськонниысь хирурги ёзэтэз выльдӥзы, лифтъёсты воштӥзы. Али стационарез но медсанчастез тупатъяны ужпум сылэ. Озьы ик выль туала тӥрлыкъёс басьтоно. Тодэ вайытом, Дэри ёросын кык модульной фельдшер-акушер пунктъёсты пуктон ужъёсты кутскизы. Тегъёс: Удмуртия Тазалык лэсьтӥськон эмъяськонниос  